ตลาดหุ้นเอเชียบวกเช้านี้ ขานรับ GDP สหรัฐฯแข็งแกร่งเกินคาด
ตลาดหุ้นเอเชียบวกเช้านี้ ขานรับ GDP สหรัฐขยายตัวแข็งแกร่งเกินคาด
30 ต.ค. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากที่ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ ขณะที่ดัชนี Nasdaq และ S&amp;P 500 ปิดทำนิวไฮ ขานรับตัวเลขผลิตภัณฑ์มวลรวมภายในประเทศ (GDP) ประจำไตรมาส 3 ของสหรัฐที่ขยายตัวแข็งแกร่งเกินคาด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,047.95 จุด เพิ่มขึ้น 39.50 จุด, +0.18% ดัชนี SSE Composite , ดัชนี HSI ตลาดหุ้นฮ่องกงเปิดวันนี้ที่ 28,585.15 จุด เพิ่มขึ้น 146.30 จุด, +0.51% ดัชนี TAIEX ตลาดหุ้นไต้หวันเปิดวันนี้ที่ 10,777.60 จุด เพิ่มขึ้น 68.49 จุด, +0.64% ดัชนี KOSPI ตลาดหุ้นเกาหลีใต้เปิดวันนี้ที่ 2,513.87 จุด เพิ่มขึ้น 17.24 จุด, +0.69% ,ดัชนี FBMKLCI ตลาดหุ้นมาเลเซียเปิดวันนี้ที่ 1,747.91 จุด เพิ่มขึ้น 1.78 จุด, +0.10% ,ดัชนี FTSE STI ตลาดหุ้นสิงคโปร์เปิดวันนี้ที่ 3,385.60 จุด ลดลง 0.84 จุด, ตลาดหุ้นจีนเปิดวันนี้ที่ 3,413.87 จุด ลดลง 2.94 จุด, -0.09% -0.02% 
ทั้งนี้กระทรวงพาณิชย์สหรัฐเปิดเผยการประมาณการครั้งที่ 1 ของตัวเลขผลิตภัณฑ์มวลรวมภายในประเทศ (GDP) ประจำไตรมาส 3 เมื่อวันศุกร์ โดยระบุว่า GDP ไตรมาส 3 ขยายตัวที่ระดับ 3.0% สูงกว่าตัวเลขคาดการณ์ของนักวิเคราะห์ที่ระดับ 2.5% โดยการขยายตัวของเศรษฐกิจได้รับแรงหนุนจากการเพิ่มขึ้นของการลงทุนในสินค้าคงคลังและการขาดดุลการค้าที่ลดลง แม้การใช้จ่ายของผู้บริโภคและการลงทุนในภาคก่อสร้างได้ชะลอตัวลงจากอิทธิพลของพายูเฮอร์ริเคนฮารวีย์และเออร์มา
นอกจากนี้ นักลงทุนยังคงจับตาผู้ที่จะขึ้นมาดำรงตำแหน่งประธานธนาคารกลางสหรัฐ (เฟด) คนใหม่ โดยมีการคาดการณ์ว่า ประธานาธิบดีโดนัลด์ ทรัมป์ จะประกาศการตัดสินใจเลือกประธานเฟดคนใหม่ ก่อนที่เขาจะเดินทางเยือนประเทศต่างๆในเอเชีย ในวันที่ 3 พ.ย.นี้